Paġna IL-QORTI TAL-AWDITURI TAL-UNJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea (TFUE), u b'mod partikolari l-Artikolu 287(4), it-tieni subparagrafu, u l-Artikolu 322(2) tiegħu, Wara li kkunsidrat it-talba tal-Kunsill għal opinjoni dwar il-proposta msemmija hawn fuq, li waslet għand il-Qorti tal-Awdituri fit-22 ta' Settembru 2015, ADOTTAT L-OPINJONI LI ĠEJJA: Ir-Regolament (UE, Euratom) Nru 609/2014 jistabbilixxi r-regoli li jintużaw biex jitqiegħdu għad-dispożizzjoni r-riżorsi proprji (inklużi ż-żmien speċifiku għad-disponibbiltà, l-aġġustamenti, l-imgħax fuq l-ammonti li jkunu saru disponibbli tard u l-ammonti irrekuperabbli) u l-miżuri li jissodisfaw il-ħtiġijiet tal-Kummissjoni fi flus kontanti. Huwa jinkludi wkoll arranġamenti prattiċi oħra rigward il-konservazzjoni tad-dokumenti ta' sostenn mill-Istati Membri, il-kooperazzjoni amministrattiva fir-rigward tal-informazzjoni pprovduta mill-Istati Membri u r-regoli dwar il-kontijiet li għandhom jinżammu mill-Istati Membri għar-riżorsi proprji. Il-bidliet l-aktar sinifikanti proposti mill-Kummissjoni huma dawn li ġejjin: il-bilanċ riportat kull xahar ta' wieħed mill-porzjon ta' tnax mir-riżorsi proprji bbażati fuq il-VAT u fuq l-ING; simplifikazzjoni tal-aġġustamenti annwali għar-riżorsi proprji bbażati fuq il-VAT u fuq l-ING; tiġi posposta l-preskrizzjoni tad-data tal-ING fir-raba' sena wara sena finanzjarja partikolari; bidliet fl-imgħax fuq l-ammonti li jkunu saru disponibbli tard; l-Istati Membri jkunu jistgħu jinħelsu mir-responsabbiltà finanzjarja f'każijiet ta' dħul differit fil-kontijiet jew notifika differita tad-dejn doganali sabiex ma jiġux ippreġudikati l-investigazzjonijiet kriminali; żieda fil-livell limitu għall-ammonti irrekuperabbli li għandhom jiġu rrappurtati. Fl-Opinjonijiet Nru 7/2014, Nru 2/2012, Nru 2/2008 u Nru 2/2006 tagħha, il-Qorti esprimiet tħassib dwar il-kumplessità u n-nuqqas ta' trasparenza tas-sistema tar-riżorsi proprji għall-finanzjament tal-baġit tal-UE. Il-modifiki proposti ma jbiddlux b'mod sinifikanti s-sistema stabbilita; huma sempliċiment jindirizzaw elementi tal-proċess li jintuża biex jitqiegħdu għad-dispożizzjoni l-ammonti mitluba. Xi wħud mill-bidliet proposti jistgħu jindirizzaw il-ħtiġijiet tal-Kummissjoni fir-rigward ta' likwidità u ta' ġestjoni ta' flus kontanti. Il-Qorti tinnota wkoll li xi wħud mill-bidliet proposti jindirizzaw punti li tqajmu mill-Qorti fl-opinjonijiet, ir-rapporti annwali u r-rapporti speċjali preċedenti tagħha. Skont ir-Regolament (UE, Euratom) Nru 609/2014 il-Kummissjoni tista' tistieden lill-Istati Membri iressqu 'l quddiem b'xahar jew xahrejn fl-ewwel tliet xhur tas-sena finanzjarja d-dħul ta' parti waħda minn tnax tal-ammonti fil-baġit għar-riżorsa proprja bbażata fuq il-VAT u r-riżorsa proprja bbażata fuq l-ING. Fil-prattika dan ifisser li l-Kummissjoni tista' tressaq 'il quddiem żewġ partijiet minn tnax matul l-ewwel tliet xhur. Il-Kummissjoni għandha tinnotifika lill-Istati Membri bil-quddiem, mhux aktar tard minn ġimagħtejn qabel id-dħul rikjest. Il-Kummissjoni tipproponi li żżid l-ammont li jista' jitressaq 'il quddiem minn żewġ partijiet minn tnax għal tliet partijiet minn tnax, u li testendi l-perjodu mill-ewwel tliet xhur għall-ewwel sitt xhur tas-sena finanzjarja. Qed jinżamm il-limitu ta' ġimagħtejn għan-notifika lill-Istati Membri. Fil-prattika, il-Kummissjoni se tkun tista' tressaq 'il quddiem sa tliet partijiet minn tnax fi kwalunkwe żmien matul l-ewwel sitt xhur tas-sena finanzjarja, b'notifika minima ta' ġimagħtejn għall-Istati Membri. Il-Qorti tqis li l-Kummissjoni għandha tkun tista' titlob il-flus kontanti meħtieġa biex tiffinanzja t-talbiet għal pagament fi żmien debitu. Madankollu, billi talbiet bħal dawn jistgħu joħolqu diffikultajiet fil-likwidità fl-Istati Membri, il-Kummissjoni għandha tiżviluppa sistema biex tippjana aħjar il-ħtiijiet tagħha fi flus kontanti u żżid iż-żmien minimu ta' notifika għal talbiet ta' partijiet addizzjonali minn tnax. Il-Kummissjoni tipproponi li testendi din l-iskadenza sat-30 ta' Novembru tar-raba' sena wara sena finanzjarja partikolari. Ir-Regolament (UE, Euratom) Nru 609/2014 jipprevedi rata bażika (rata prinċipali ta' finanzjament mill-ġdid tal-BĊE — jew ta' banek ċentrali nazzjonali li mhumiex fiż-żona tal-euro), miżjuda b'2 punti perċentwali bl-addizzjoni ta' żieda varjabbli ta' 0,25 punti perċentwali għall kull xahar ta' dewmien. Ir-rata hija applikabbli għall-perjodu kollu ta' dewmien (mid-data dovuta sad-data meta l-ammont jiġi finalment ikkreditat fil-kontijiet tal-Kummissjoni). Il-proposta tal-Kummissjoni tgħolli ż-żieda minn 2 punti perċentwali għal 3,5 filwaqt li żżomm iż-żieda ta' kull xahar ta' 0,25 punti perċentwali. Minbarra dan, hija tipproponi li tillimita l-massimu tat-total taż-żidiet għal 20 punt perċentwali. Il-Qorti tqis li għandu jinstab bilanċ bejn l-inċentiv għall-Istati Membri biex jikkonformaw mal-obbligi ta' pagament tagħhom u l-prinċipju tal-proporzjonalità fl-applikazzjoni tal-imgħax fuq l-ammonti li jkunu saru disponibbli tard. Għalhekk, il-Qorti tilqa' l-proposta li jkun hemm limitu fuq iż-żieda massima tar-rata tal-imgħax. Il-Kummissjoni tipproponi li sabiex jitnaqqas il-piż amministrattiv fuq is-servizzi tagħha u fil-livell tal-Istati Membri, il-livell limitu għandu jiġi rduppjat għal EUR 100 000. Il-bidliet proposti għar-Regolament (UE, Euratom) Nru 609/2014 għandhom itejbu s-sitwazzjoni attwali fir-rigward tal-proċeduri li jintużaw biex jitqiegħdu għad-dispożizzjoni l-ammonti tar-riżorsi proprji. Din l-opinjoni ġiet adottata mill-Awla IV, immexxija mis-Sur Milan Martin CVIKL, Membru tal-Qorti tal-Awdituri, fil-Lussemburgu fil-laqgħa tagħha tal-11 ta' Novembru 2015. l-investigazzjonijiet kriminali jkunu ġustifikati sabiex jipproteġu l-interessi finanzjarji tal-Unjoni; l-investigazzjonijiet kriminali jsiru b'mod diliġenti; taxxi u dazji nazzjonali ma jkunux suġġetti għal trattament aktar favorevoli mill-intitolamenti irrekuperabbli. IL-QORTI TAL-AWDITURI TAL-UNJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 287(4) tiegħu, Wara li kkunsidrat it-talba tal-Kunsill għal opinjoni dwar il-proposta msemmija hawn fuq, riċevuta mill-Qorti tal-Awdituri fit-3 ta' Novembru 2015, ADOTTAT L-OPINJONI LI ĠEJJA: Il-proposta għal Regolament tal-Kunsill, li dwarha hija mitluba l-opinjoni tal-Qorti tal-Awdituri, għandha l-għan li tiċċara li l-kontijiet speċjali miftuħin mill-Istati Membri f'isem il-Kummissjoni, sabiex fihom jiġu ddepożitati l-kontribuzzjonijiet tal-FEŻ, għandhom jinżammu mingħajr imposti u mgħax, sakemm ikun hemm il-ħtieġa li jintużaw għal pagamenti. Il-Qorti tal-Awdituri ma għandha l-ebda osservazzjoni x'tagħmel dwar il-proposta. Din l-Opinjoni ġiet adottata mill-Awla III, immexxija mis-Sur Karel PINXTEN, Membru tal-Qorti tal-Awdituri, fil-Lussemburgu fil-laqgħa tagħha tat-8 ta' Diċembru 2015.
Extracted from C_005_2016.html